Snouk Hurgronje utawa Christiaan Snouck Hurgronje (1857-1936) lair tanggal 8 Februari 1857 ing Tholen, Oosterhout, Walanda. Kaya bapak, embah, lan embah buyuté sing betah dadi pendita Protèstan, Snouck uga wiwit cilik wis diarahaké ing babagan teologi. Tamat sekolah menengah, dhèwké nerusaké menyang Universitas Leiden njupuk mata kuliah Ilmu Teologi lan Sastra Arab, 1875. Limang taun sabanjuré, dhèwèké tamat kanthi predikat cum laude kanthi disertasi Het Mekaansche Feest (Pahargyan ing Mekkah). Ora cukup marem marang kaprigelan basa Arabé, Snouck banjur nerusaké sinau menyang Mekkah, 1884. Ing Mekkah, grapyak lan naluri intelektualéa agawé para ulama ora wegah mbimbing. Lan kanggo milut atiné ulama Mekkah, Snouck mlebu agama Islam lan ganti jeneng dadi Abdul Ghaffar.